ຜູ້​ປົກ​ຄອງ​ເກາະ ເປີ​ໂຕ ຣີ​ໂກ ກ່າວ​ວ່າ ຂ້າ​ພະ​ເຈົ້າ​ຕ້ອງ​ຟັງ
ຜູ້​ພິ​ພາກ​ສາ​ ໄດ້​ອອກ​ໃບ​ສັ່ງ​ກວດ​ຄົ້ນ​ ໂທ​ລະ​ສັບ​ຂອງ​ທ່ານ ໂຣ​ແຊ​ລ​ໂລ ແລະ ພັນທະມິດ ທາງການເມືອງຂອງທ່ານ 11 ຄົນ.
ໃນການປະເຊີນກັບການປະທ້ວງຄັ້ງໃຫຍ່ສອງສັບປະດາ ເພື່ອຮຽກຮ້ອງຜູ້ປົກຄອງ ເກາະ ເປີໂຕ ຣີໂກ ທ່ານ ຣິຄາໂດ ໂຣແຊລໂລ ໃຫ້ລາອອກຈາກຕຳແໜ່ງນັ້ນ, ທ່ານ ໄດ້ກ່າວວ່າ ທ່ານຕ້ອງໄດ້ຟັງປະຊາຊົນ, ແຕ່ໃນວັນອັງຄານວານນີ້ ທ່ານບໍ່ໄດ້ລະບຸ ເຖິງແຜນການໃດໆວ່າທ່ານຈະລົງຈາກຕຳແໜ່ງ ທ່ານ ໂຣແຊລໂລ ໄດ້ກ່າວໃນຖະແຫຼງການສະບັບນຶ່ງວ່າ “ເມື່ອຝ່າຍນຶ່ງໄດ້ເວົ້າຢ່າງ ຖືກຕ້ອງຕາມກົດໝາຍແລ້ວ, ອີກຝ່າຍນຶ່ງກໍມີຄວາມຮັບຜິດຊອບທີ່ຈະຮັບຟັງຢ່າງລະ ມັດລະວັງ ປະຊາຊົນໄດ້ອອກມາເວົ້າ ແລະ ຂ້າພະເຈົ້າກໍຕ້ອງຮັບຟັງ ມັນໄດ້ເປັນ ຊ່ວງເວລາຂອງການໄຕ່ຕອງຢ່າງສິ້ນເຊີງ ແລະ ການຕັດສິນໃຈ ອີງຕາມຄວາມເປັນ ຫ່ວງຂອງປະຊາຊົນ ເປີໂຕ ຣີໂກ ແລະ ຜົນປະໂຫຍດທີ່ສຳຄັນທີ່ສຸດຂອງເຂົາເຈົ້າ ” ໃນຂະນະທີ່ຜູ້ປະທ້ວງຫຼາຍພັນຄົນ ໄດ້ອອກມາເຕົ້າໂຮມກັນຢູ່ຕາມຖະໜົນເພື່ອປະ ທ້ວງອີກນັ້ນ, ທ່ານ ໂຣແຊລໂລ ໄດ້ກ່າວວ່າ ຖະແຫຼງການໃນອະນາຄົດຂອງທ່ານ ຈະເພັ່ງເລັງໃສ່ການປະຕິບັດການທີ່ລັດຖະບານຂອງທ່ານໄດ້ດຳເນີນໄປ ເຈົ້າໜ້າທີ່ຈຳນວນນຶ່ງໄດ້ລາອອກຈາກວຽກ ເຊິ່ງເຊື່ອມໂຍງກັບຂ່າວນອງນັນ ການສົ່ງ ຂໍ້ຄວາມທີ່ຖືກເຜີຍໃນຕົ້ນເດືອນນີ້, ຄົນຫຼ້າສຸດແມ່ນທີ່ປຶກສາຂອງທ່ານ ໂຣແຊລໂລ, ຊື່ວ່າທ່ານ ຣິຄາໂດ ເລີແຣນດີ ຜູ້ທີ່ໄດ້ປະກາດລາອອກຈາກຕຳແໜ່ງໃນວັນອັງຄານ ວານນີ້ ໂດຍອ້າງວ່າຄອບຄົວຂອງທ່ານຖືກຂົ່ມຂູ່ ໃນຂະນະດຽວກັນ ຜູ້ພິພາກສາໄດ້ອອກໃບສັ່ງກວດຄົ້ນໂທລະສັບຂອງທ່ານ ໂຣແຊລ ໂລ ແລະ ພັນທະມິດທາງການເມືອງຂອງທ່ານ 11 ຄົນ ຄວາມບໍ່ພໍໃຈຂອງສາທາລະນະໄດ້ປະທຸຂຶ້ນ ເມື່ອໜັງສືພິມ ສູນກາງເພື່ອການສືບ ສວນສອບສວນ ຂອງເກາະດັ່ງກ່າວໄດ້ເປີດເຜີຍ ການລົມກັນເປັນກຸ່ມທາງອອນໄລນ໌ ເກືອບ 900 ໜ້າ ລະຫວ່າງທ່ານ ໂຣແຊລໂລ ແລະ ຜູ້ຊ່ວຍເຫຼືອລະດັບສູງຫຼາຍຄົນ ແລະ ຄູ່ຮ່ວມງານ ທີ່ລວມມີຂໍ້ຄວາມຫຍາບຄາຍ ທີ່ດູຖູກຜູ້ເຄາະຮ້າຍຂອງພາຍຸເຮີຣິ ເຄນ ມາເຣຍ ໃນປີ 2017, ພ້ອມກັບຄຳເວົ້າທີ່ລັງກຽດແມ່ຍິງ ແລະ ພວກຮັກຮ່ວມເພດ ຕໍ່ຄູ່ແຂ່ງທາງການເມືອງຂອງທ່ານ ໂຣແຊລໂລ ການເປີດເຜີຍຂໍ້ຄວາມລົມກັນ ໄດ້ເຮັດໃຫ້ຄວາມໂມໂຫທີ່ມີມາດົນນານຂອງຊາວ ເປີ ໂຕ ຣີໂກ ຜູ້ທີ່ໄດ້ເມື່ອຍລ້າຈາກການສໍ້ລາດບັງຫຼວງສາທາລະນະຫຼາຍປີແລ້ວນັ້ນ ລະເບີດຂຶ້ນ ແລະ ການບໍລິຫານໃນທາງທີ່ຜິດ ທີ່ໄດ້ເຮັດໃຫ້ເກາະ ທີ່ເປັນດິນແດນ ຂອງ ສະຫະລັດ ນັ້ນຕົກຢູ່ພາຍໃຕ້ການຄວບຄຸມຂອງ ຄະນະກຳມະການທີ່ໄດ້ຮັບຄຳ ສັ່ງຈາກລັດຖະສະພາ ເພື່ອນຳພາເຂົາເຈົ້າອອກຈາກວິກິດການໜີ້ສິນ ຫຼາຍພັນລ້ານ ໂດລາ